2017. gada Rīkojums Nr.

Rīgā (prot. Nr.   .§)

**Par finansējuma piešķiršanu Latvijas Republikas Prokuratūrai ēkas Kalnciema ielā 14, Rīgā, telpu nomas maksas, aprīkojuma, pārcelšanās un citu saistīto izdevumu segšanai**

1. Likumprojektā “Par vidēja termiņa budžeta ietvaru 2018., 2019. un 2020. gadam” un likumprojektā “Par valsts budžetu 2018. gadam” Latvijas Republikas Prokuratūras budžetā paredzēt finansējumu:
   1. ilgtermiņa saistības ēkas (būves kadastra apzīmējums 0100 061 0182 001) Kalnciema ielā 14, Rīgā, telpu nomas maksas izdevumu segšanai valsts akciju sabiedrībai „Valsts nekustamie īpašumi” 2019. gadā un turpmākajos gados 3 849 160 *euro* apmērā (līdz 2038. gadam (ieskaitot) katru gadu 192 458 *euro)*;
   2. ēkas (būves kadastra apzīmējums 0100 061 0182 001) Kalnciema ielā 14, Rīgā, telpu uzturēšanas (komunālo pakalpojumu) izdevumu segšanai 2019.gadā un turpmāk ik gadu 16 794 *euro* apmērā;
   3. aprīkojuma iegādes izdevumu segšanai 2018. gadā 124 725 *euro* apmērā;
   4. pārcelšanās uz ēku (būves kadastra apzīmējums 0100 061 0182 001) Kalnciema ielā 14, Rīgā, izdevumu segšanai 2019. gadā 3 594 *euro* apmērā.
2. Finanšu ministrijai (valsts akciju sabiedrībai „Valsts nekustamie īpašumi”):
   1. izdevumus Prokuratūras administratīvās ēkas izveidei šā rīkojuma 1.1. apakšpunktā minētajā objektā segt no valsts akciju sabiedrības „Valsts nekustamie īpašumi” finanšu resursiem un pēc objekta nodošanas ekspluatācijā iekļaut tos nomas maksā;
   2. nodrošināt šā rīkojuma 1.1. apakšpunktā minētā objekta būvniecības darbu pabeigšanu līdz 2018. gada 31. decembrim, nosakot, ka plānotais nomas līguma sākuma termiņš ir 2019. gada 1. janvāris;
   3. ja pēc būvprojekta izstrādes, pirms būvdarbu līguma noslēgšanas vai būvdarbu laikā provizoriskie būvniecības izdevumi objektīvu vai ekonomiski pamatotu iemeslu dēļ mainās, iesniegt Ministru kabinetā rīkojuma projektu par šā rīkojuma 1.1.apakšpunktā minēto ilgtermiņa saistību precizēšanu;
   4. četru mēnešu laikā pēc šā rīkojuma 2.2. apakšpunktā minētā uzdevuma izpildes iesniegt Ministru kabinetā rīkojuma projektu par šā rīkojuma 1.1. apakšpunktā minēto ilgtermiņa saistību precizēšanu.

Ministru prezidents M.Kučinskis

Finanšu ministre D.Reizniece-Ozola